CELEX: 32008R0437
Language: et
Date: 2008-05-21 00:00:00
Title: Komisjoni määrus (EÜ) nr 437/2008, 21. mai 2008 , millega muudetakse Euroopa Parlamendi ja nõukogu määruse (EÜ) nr 1774/2002 VII, X ja XI lisa 3. kategooria materjalina määratletud piima ja piimatoodete töötlemisele esitatavate nõuete osas (EMPs kohaldatav tekst)

22.5.2008   
            
            
               ET
            
            
               Euroopa Liidu Teataja
            
            
               L 132/7
            
         
      KOMISJONI MÄÄRUS (EÜ) nr 437/2008,
   21. mai 2008,
   millega muudetakse Euroopa Parlamendi ja nõukogu määruse (EÜ) nr 1774/2002 VII, X ja XI lisa 3. kategooria materjalina määratletud piima ja piimatoodete töötlemisele esitatavate nõuete osas
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 32 lõiget 1,
   ning arvestades järgmist:
   
               (1)
            
            
               Määruses (EÜ) nr 1774/2002 on sätestatud muuks otstarbeks kui inimtoiduks ette nähtud loomsete kõrvalsaaduste sanitaareeskirjad. Määruse kohaselt peab söödatoorainena kasutatavaid loomseid kõrvalsaadusi töötlema vastavalt kõnealuse määruse nõuetele.
            
         
               (2)
            
            
               Määruse (EÜ) nr 1774/2002 VII lisas sätestatakse spetsiifilised hügieeninõuded loomse valgu ja muude söödatoorainena kasutatavate töödeldud toodete töötlemisel ja turustamisel. Kõnealuse lisa V peatükis sätestatakse piima, piimatoodete ja ternespiima töötlemise erinõuded.
            
         
               (3)
            
            
               Kooskõlas määruse (EÜ) nr 1774/2002 artikli 28 esimese lõiguga ei ole kõnealuse määruse VII ja VIII lisas osutatud toodete kolmandatest riikidest importimise suhtes kohaldatavad sätted soodsamad või ebasoodsamad kui sätted, mida kohaldatakse nende toodete tootmise ja turustamise suhtes ühenduses. Kõnealuse määruse VII lisa V peatükki tuleks seega muuta, et lisada teatavad tehnilised muudatused, et ühtlustada piima ja piimatoodete töötlemise nõuded ning selgitada nende suhtes kohaldatavaid impordinõudeid.
            
         
               (4)
            
            
               Euroopa Toiduohutusameti 29. märtsil 2006. aastal vastu võetud arvamuse kohaselt, mis käsitleb loomade terviseohte loomade toitmisel kasutusvalmis piimatoodetega, mida ei ole täiendavalt töödeldud, (2) on asjakohane muuta teatavaid piimale, piimatoodetele ja ternespiimale kehtestatud hügieeninõudeid. Peale selle tuleb arvesse võtta piimas sisalduva võimaliku suu- ja sõrataudiviiruse inaktiveerimise meetodeid, mida kirjeldati loomade tervishoiu ja heaolu teaduskomitee 1999. aasta aruandes suu- ja sõrataudi vastase erakorralise vaktsineerimise strateegia kohta (Strategy for Emergency Vaccination against Foot and Mouth Disease) (3) ning Maailma Loomatervishoiu Organisatsiooni (OIE) maismaaloomade tervishoiu eeskirja (2005. aasta väljaande) lisa 3.6.2. (4)
               
            
         
               (5)
            
            
               Võttes arvesse määruse (EÜ) nr 1774/2002 VII lisa V peatükis sätestatud muudetud hügieeninõudeid, on asjakohane asendada kõnealuse määruse X lisa 2. peatüki A, B ja C osas ette nähtud terviseohutuse näidissertifikaadid ühe näidissertifikaadiga muuks kui inimtoiduks ette nähtud piima ja piimatoodete jaoks, mida imporditakse kolmandatest riikidest.
            
         
               (6)
            
            
               Tuleb ajakohastada viidet konkreetsetele terviseohutuse sertifikaatidele määruse (EÜ) nr 1774/2002 XI lisa I osas, milles sätestatakse nende kolmandate riikide loetelu, millest liikmesriigid võivad lubada importida muuks kui inimtoiduks ette nähtud loomseid kõrvalsaadusi.
            
         
               (7)
            
            
               Seepärast tuleks määruse (EÜ) nr 1774/2002 VII, X ja XI lisa vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1774/2002 VII, X ja XI lisa muudetakse vastavalt käesoleva määruse lisale.
   Artikkel 2
   Käesolevat määrust kohaldatakse alates 1. maist 2008.
   Saadetisi, mille terviseohutuse sertifikaadid on välja antud enne 1. novembrit 2008 vastavalt määruses (EÜ) nr 1774/2002 kehtestatud näidistele (enne selle muutmist käesoleva määrusega), loetakse ühendusse importimiseks vastuvõetavaks kuni 1. veebruarini 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. mai 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 273, 10.10.2002, lk 1. Määrust on viimati muudetud komisjoni määrusega (EÜ) 399/2008 (ELT L 118, 6.5.2008, lk 12).
   
      (2)  http://www.efsa.europa.eu/en/science/ahaw/ahaw_opinions/1447.html
   
      (3)  http://ec.europa.eu/food/fs/sc/scah/out22_en.html
   
      (4)  http://www.oie.int/eng/normes/mcode/en_chapitre_3.6.2.htm
   
      LISA
      Määrust (EÜ) nr 1774/2002 muudetakse järgmiselt.
      
                  1)
               
               
                  VII lisas asendatakse V peatükk järgmisega:
                  „V   PEATÜKK
                  Erinõuded piimale, piimatoodetele ja ternespiimale
                  Lisaks I peatükis sätestatud põhinõuetele kohaldatakse järgmisi nõudeid.
                  A.   Töötlemisstandardid
                  
                              1.
                           
                           
                              Piim peab läbima ühe järgmistest töötlemisviisidest:
                              
                                          1.1.
                                       
                                       
                                          steriliseerimine F0
                                              (1) väärtusel 3 või rohkem;
                                       
                                    
                                          1.2.
                                       
                                       
                                          kõrgkuumutamine (UHT) (2) koos ühega järgmistest:
                                          
                                                      a)
                                                   
                                                   
                                                      järgnev füüsiline töötlemine, nagu:
                                                      
                                                                  i)
                                                               
                                                               
                                                                  kuivatusprotsess ja täiendav kuumutamine vähemalt kuni 72 °C, kui piim on mõeldud söödaks, või
                                                               
                                                            
                                                                  ii)
                                                               
                                                               
                                                                  pH-taseme alandamine alla 6 vähemalt üheks tunniks;
                                                               
                                                            
                                                
                                                      b)
                                                   
                                                   
                                                      piim või piimatoode on valmistatud vähemalt 21 päeva enne lähetamist ning kõnealusel ajavahemikul ei ole päritoluliikmesriigis tuvastatud ühtegi suu- ja sõrataudi juhtumit;
                                                   
                                                
                                    
                                          1.3.
                                       
                                       
                                          kahekordne HTST (3) töötlemine;
                                       
                                    
                                          1.4.
                                       
                                       
                                          HTST (3) koos ühega järgmistest:
                                          
                                                      a)
                                                   
                                                   
                                                      järgnev füüsiline töötlemine, nagu:
                                                      
                                                                  i)
                                                               
                                                               
                                                                  kuivatusprotsess ja täiendav kuumutamine vähemalt kuni 72 °C, kui piim on mõeldud söödaks, või
                                                               
                                                            
                                                                  ii)
                                                               
                                                               
                                                                  pH-taseme alandamine alla 6 vähemalt üheks tunniks;
                                                               
                                                            
                                                
                                                      b)
                                                   
                                                   
                                                      piim on toodetud või piimatoode on valmistatud vähemalt 21 päeva enne lähetamist ning kõnealusel ajavahemikul ei ole päritoluliikmesriigis tuvastatud ühtegi suu- ja sõrataudi juhtumit;
                                                   
                                                
                                    
                        
                              2.
                           
                           
                              Piimatooted peavad olema läbinud vähemalt ühe lõikes 1 sätestatud töötlustest või peavad olema valmistatud piimast, mida on töödeldud vastavalt lõikele 1.
                           
                        
                              3.
                           
                           
                              Suu- ja sõrataudi suhtes vastuvõtlikele loomadele söödetav ja vastavalt lõikele 1 töödeldud piimast toodetud vadak kogutakse pärast vähemalt 16 tunni möödumist piima kalgendumisest ja selle pH peab olema enne transportimist loomakasvatusettevõtetesse < 6,0.
                           
                        
                              4.
                           
                           
                              Lisaks lõigetes 1, 2 ja 3 sätestatud nõuetele peavad piim või piimatooted vastama järgmistele nõuetele:
                              
                                          4.1.
                                       
                                       
                                          pärast töötlemise lõpetamist tuleb võtta kõik ettevaatusabinõud toodete saastumise vältimiseks;
                                       
                                    
                                          4.2.
                                       
                                       
                                          lõpptoote märgistusel peab olema viide sellele, et see sisaldab 3. kategooria materjali ning ei ole ette nähtud inimtoiduks, ning see tuleb
                                          
                                                      a)
                                                   
                                                   
                                                      pakkida uutesse mahutitesse või
                                                   
                                                
                                                      b)
                                                   
                                                   
                                                      lahtiselt transportida mahutites ja muudes transpordivahendites, mida enne kasutamist põhjalikult puhastati ja desinfitseeriti pädeva asutuse poolt selleks otstarbeks heaks kiidetud desinfektsioonivahendiga.
                                                   
                                                
                                    
                        
                              5.
                           
                           
                              Toorpiima ja ternespiima tuleb toota tingimustes, mis pakuvad piisavaid tagatisi loomade tervishoiu osas. Niisugused tingimused võib kehtestada artikli 33 lõikes 2 osutatud korras.
                           
                        B.   Import
                  
                              1.
                           
                           
                              Liikmesriigid lubavad importida piima ja piimatooteid, mis vastavad järgmistele tingimustele:
                              
                                          1.1.
                                       
                                       
                                          need on pärit kolmandatest riikidest, mis kuuluvad XI lisa I osas olevasse loetellu;
                                       
                                    
                                          1.2.
                                       
                                       
                                          need on pärit töötlemisettevõttest, mis kuulub artikli 29 lõikes 4 osutatud loetellu;
                                       
                                    
                                          1.3.
                                       
                                       
                                          nendega on kaasas X lisa 2. peatükis sätestatud näidisele vastav terviseohutuse sertifikaat;
                                       
                                    
                                          1.4.
                                       
                                       
                                          need on läbinud vähemalt ühe A osa punktides 1.1, 1.2, 1.3 ja punkti 1.4 alapunktis a sätestatud töötlustest;
                                       
                                    
                                          1.5.
                                       
                                       
                                          need on kooskõlas A osa lõigetega 2 ja 4 ning vadaku puhul lõikega 3.
                                       
                                    
                        
                              2.
                           
                           
                              Erandina punktist 1.4 lubavad liikmesriigid piima ja piimatoodete importi kolmandatest riikidest, mis on heaks kiidetud komisjoni otsuse 2004/438/EÜ (4) I lisa A veerus, tingimusel, et piim ja piimatooted on läbinud ühekordse HTST töötluse ja on toodetud
                              
                                          i)
                                       
                                       
                                          kas vähemalt 21 päeva enne lähetamist ning kõnealusel ajavahemikul ei ole eksportivas riigis tuvastatud ühtegi suu- ja sõrataudi juhtumit või
                                       
                                    
                                          ii)
                                       
                                       
                                          on esitatud ELi piiripunktis vähemalt 21 päeva pärast tootmist ning kõnealusel ajavahemikul ei ole eksportivas riigis tuvastatud ühtegi suu- ja sõrataudi juhtumit.
                                       
                                    
                        
                              3.
                           
                           
                              Kui tuvastatakse eksootilise haiguse sissetoomise oht või mis tahes muu oht loomade tervisele, võib loomade tervise kaitseks kehtestada lisatingimused artikli 33 lõikes 2 osutatud korras.”
                           
                        
            
                  2)
               
               
                  X lisa 2. peatüki A, B ja C osa asendatakse järgmisega:
                  „2.   PEATÜKK
                  
                     
                  
                     
                  
                     
               
            
                  3)
               
               
                  XI lisa I osa asendatakse järgmisega:
                  „I   OSA
                  Kolmandad riigid, millest liikmesriigid võivad lubada importida piima ja piimatooteid (2. peatüki terviseohutuse sertifikaat)
                  Otsuse 2004/438/EÜ I lisas loetletud heakskiidetud kolmandad riigid.”
               
            
         (1)  F0 on arvutatud surmav mõju bakterieostele. F0 väärtus 3,00 tähendab, et toote kõige külmemat kohta on kuumutatud piisavalt sama surmava mõju saavutamiseks, mis saadakse kolme minuti pikkuse kiire kuumutamise ja jahutamisega 121 °C (250 °F) juures.
      
         (2)  
      
                  UHT
               
               
                  =
               
               
                  kõrgkuumutamine 132 °C juures vähemalt üheks sekundiks.
               
            
         (3)  
      
                  HTST
               
               
                  =
               
               
                  lühiajaline kõrgpastöriseerimine 72 °C juures vähemalt 15 sekundiks või samaväärse mõjuga pastöriseerimine, mis tagab fosfataastesti negatiivse tulemuse.
               
            
         (4)  ELT L 154, 30.4.2004, lk 73.